**Thomas Gainsborough** (Sudburry, 14. svibnja 1727. - London, 2. kolovoza 1788.), engleski rokoko slikar i grafičar; preteča klasicizma i romantizma u slikarstvu. Uz W. Hogartha i J. Raynoldsa najistaknutiji je predstavnik engleskog slikarstva 18. stoljeća. Bio je čuveni portretist; dvorski slikar kraljevske obitelji kralja Đure III. te aristokracije i ličnosti iz umjetničkog života Engleske. Također je bio i jedan od utemeljitelja Royal Academy of Arts u Londonu 1768. godine.

*Dvostruki portret gospodina i gospođe Andrews* (1748.-49.), ulje na platnu, Nacionalna galerija, London.
Thomas Gainsborough je bio učenik portretista F. Haymana, no presudno su na njega utjecala djela A. van Dycka i sofisticirana elegancija rokoko slikarstva A. Watteaua. No, Thomas Gainsborough ne prihvaća ekstravaganciju i lakomislenost koje su, karakteristične za rokoko, tada prevladavale u kontinentalnoj Europi, pokazivajući veću sklonost za formalizam i naglašavanje tradicije. Na njegovim slavnim portretima u ukusno aranžiranim interijerima (*Portret kralja Đure III. Vojvotkinja Richmond, Sarah Siddons*) elegantni modeli u svili i baršunu prigušeni su refiniranim skalama boja.

Gainsborough je većinom slikao u engleskoj provinciji, najprije u Suffolku, a potom u pomodnom odmaralištu, Bathu. Tek se pred kraj karijere naselio u Londonu gdje se njegov način slikanja promijenio. Pod utjecajem djela Jacoba van Ruisdaela, velikog holandskog pejzažista iz 17. st. Thomas Gainsborough pokazuje pomake prema romantizmu. Najprije likove koje portretira postavlja u raskošne interijere ili ispred dubokih krajolika (kao u glasovitim slikama: *Dječak u plavom, William Hallett sa ženom - jutarnja šetnja, i Robert Andrews sa ženom*). Krajolik postaje s vremenom bitan čimbenik njegova djela; slika ga kao samostalan likovni motiv i time najavljuje slikarstvo Johna Constablea.

Nedavno su vrednovane i njegove mnogobrojne žanr-scene s ljudima i životinjama (*Ribarska obitelj na obali; Stoka na pojilištu*).

Galerija izabranih djela
------------------------

* Slikareve kćeri progone leptiraSlikareve kćeri progone leptira
* Pejzaž u Suffolku (1748)Pejzaž u Suffolku (1748)
* Sumrak (1760)Sumrak (1760)
* Kćeri s mačkom (c. 1759)Kćeri s mačkom (c. 1759)
* Slikareve kćeri Molly i Peggy (1760)Slikareve kćeri Molly i Peggy (1760)
* Gainsboroughova kći Mary (1777)Gainsboroughova kći Mary (1777)
* Riječni pejzažRiječni pejzaž
* Autopotret (1754)Autopotret (1754)
* Slikareva supruga (c. 1770)Slikareva supruga (c. 1770)
* Portret kompozitora Carla Friedricha Abela s violom (c. 1765)Portret kompozitora Carla Friedricha Abela s violom (c. 1765)
* Georgiana, vojvotkinja od Devonshirea (1783)Georgiana, vojvotkinja od Devonshirea (1783)
* Autoportret (1787)Autoportret (1787)
* John Campbell, 4. vojvoda o Argyll (1767)John Campbell, 4. vojvoda o Argyll (1767)
* Nepoznata žena, ranije poznata kao Lady Georgiana Cavendish, Duchess of DevonshireNepoznata žena, ranije poznata kao Lady Georgiana Cavendish, Duchess of Devonshire
* Mrs. Richard B. Sheridan (1785-86)Mrs. Richard B. Sheridan (1785-86)
* Seljančica s psom i vedrom (1785)Seljančica s psom i vedrom (1785)
* Jean Joseph Merlin (1735-1803) Painting by Thomas GainsboroughJean Joseph Merlin (1735-1803) Painting by Thomas Gainsborough

Vanjske veze
------------

***Thomas Gainsborough*** na Wikimedijinoj ostavi

* Webmuseum Paris: Thomas Gainsborough
* Victoria and Albert Museum collection Arhivirano 2011-01-08 na Wayback Machine-u